ഡിസിസി പുനസംഘടന: തലസ്ഥാനത്ത് കൂട്ടരാജി, കര്ഷക കോണ്ഗ്രസ് നേതാവുള്പ്പടെ ഇടതുപക്ഷത്തേക്ക് Begin typing your search... X തിരുവനന്തപുരം: ഡിസിസി പുനസംഘടനയില് പ്രതിഷേധിച്ച് കോണ്ഗ്രസ്സില് കൂട്ടരാജി. കര്ഷക കോണ്ഗ്രസ് മുന് സംസ്ഥാന സെക്രട്ടറി കെ എസ് അനില് കോണ്ഗ്രസ് വിട്ടു. അനിലിനൊപ്പം നൂറോളം പാര്ട്ടി പ്രവര്ത്തകര് രാജി സമര്പ്പിച്ചത്. നിയുക്ത ഡിസിസി അധ്യക്ഷനായി പാലോട് രവിയെ പ്രഖ്യാപിച്ചതിനുശേഷം തലസ്ഥാനത്ത് പാര്ട്ടിയില് രൂപപ്പെട്ട അസ്വാസ്ഥ്യത്തിന്റെ തുടര്ച്ചയാണ് കൂട്ടരാജിയെന്നാണ് നിരീക്ഷിക്കപ്പെടുന്നത്. കോണ്ഗ്രസിന്്റെ പിടിപ്പുകേടുകൊണ്ടാണ് തുടര് ഭരണം ഉണ്ടായത്. തെരെഞ്ഞെടുപ്പിന് കടുത്ത അവഗണന നേരിട്ടു. ജാതിയും മതവും അനുസരിച്ചാണ് പാര്ട്ടിയില് കാര്യങ്ങള് നടക്കുന്നതെന്നും കെ എസ് അനില് ആരോപിച്ചു. എല്ഡിഎഫ് മുന്നണിയുടെ ഭാഗമായ കടന്നപ്പള്ളി രാമചന്ദ്രന്റെ കോണ്ഗ്രസ്സ് എസ്സിലേക്കാണ് പോകുന്നതെന്നും അനില് വ്യക്തമാക്കി. നേരത്തെ എഐസിസി ജനറല് സെക്രട്ടറി കെ സി വേണുഗോപാലിനും നിയുക്ത ഡിസിസി അധ്യക്ഷന് പാലോട് രവിയ്ക്കും എതിരെ പരസ്യ വിമര്ശനം ഉന്നയിച്ച മുന് കെപിസിസി സെക്രട്ടറി പി എസ് പ്രശാന്തിനെ പാര്ട്ടിയില് നിന്ന് പുറത്താക്കുന്ന നടപടിയിലേക്ക് വരെ കോണ്ഗ്രസ് കടന്നിരുന്നു. പിന്നാലെ കോണ്ഗ്രസില് നിന്ന് രാജിവെക്കുന്നതായി പ്രഖ്യാപിച്ച പി എസ് പ്രശാന്ത് ഇടതുപക്ഷത്തേക്ക് എത്തിയേക്കുമെന്ന സൂചന ശക്തമാകുന്നതിനിടെയാണ് കൂടുതല് തലസ്ഥാന നഗരിയില് കോണ്ഗ്രസില് നിന്ന് കൂടുതല് രാജിയുണ്ടാകുന്നത്. പി എസ് പ്രശാന്ത് ഇടതുപക്ഷത്തേക്ക് എത്തുന്ന പക്ഷം നേതൃത്വവുമായി ഇടഞ്ഞു നില്ക്കുന്ന കൂടുതല് കോണ്ഗ്രസ് പ്രവര്ത്തകര് ഇടതുപക്ഷത്തേക്ക് എത്തുമെന്നാണ് നിരീക്ഷിക്കപ്പെടുന്നത്. ഈ സാഹചര്യത്തില് പി എസ് പ്രശാന്ത് സന്നദ്ധത പ്രകടിപ്പിക്കുന്ന പക്ഷം സ്വീകരിക്കാന് തന്നെയാണ് സിപിഐഎമ്മിന്്റെയും സിപിഐയുടേയും തീരുമാനം. അതേസമയം ഇതുവരെ നിലപാട് പരസ്യപ്പെടുത്താന് പി എസ് പ്രശാന്ത് തയാറായിട്ടില്ല. കോണ്ഗ്രസില് നിന്ന് പടിയിറങ്ങിയ ശേഷം ഒരു പാര്ട്ടിയും തന്നെ ബന്ധപ്പെട്ടിട്ടില്ലെന്നും ഏത് പാര്ട്ടിയില് ചേരണമെന്ന് തീരുമാനിച്ചിട്ടില്ലെന്നുമാണ് ഏറ്റവും ഒടുവില് ഇടതുമുന്നണി പ്രവേശം സംബന്ധിച്ച് പിഎസ് പ്രശാന്ത് അവസാനമായി പ്രതികരിച്ചത്. കെസി വേണുഗോപാല് ബിജെപി ഏജന്റ് ആണെന്നടക്കം ഗുരുതര ആരോപണങ്ങളായിരുന്നു പി എസ് പ്രശാന്തിനെ അച്ചടക്ക നടപടിയിലേക്ക് എത്തിച്ചത്. കേരളത്തിലെ സംഘടനാ പ്രവര്ത്തനങ്ങളുടെ മൂലകാരണം കെസി വേണുഗോപാലാണെന്നും അദ്ദേഹത്തിന് താല്പര്യമുള്ളവരെ മാത്രമാണ് പട്ടികയില് ഉള്പ്പെടുത്തിയതെന്നും പ്രശാന്ത് ആരോപിച്ചു. ഒരു പുതിയ ഗ്രൂപ്പ് ഉണ്ടാക്കാനുള്ള ശ്രമമാണ് കേരളത്തില് നടക്കുന്നതെന്നും ആരോപണമുണ്ടായിരുന്നു. TAGS: Popular X TAGS: